Vodovodne inštalacije se delijo na dva dela: zunanji in notranji vod. Kot pove že ime samo, je zunanji vod nameščen izven hiše, notranji pa po notranjosti prostora. Pri tem je potrebno biti pozoren predvsem na to, da ne pozabimo na implementacijo ventilov, ki bodo v primeru popravil zelo olajšali delo. Isto velja za regulator tlaka. Ne smemo pozabiti na vgradnjo obtočne črpalke, saj se na ta način voda v ceveh ne bo ohladila. Pri inštalaciji naj vam pomaga izkušen mojster, saj tako kot pri vseh stvareh tudi pri umestitvi vodovodnih cevi obstajajo določena pravila, ki jih je potrebno upoštevati, kot je polaganje navpično ali vodoravno, nikakor pa diagonalno.